Ο **Ζαν-Μαρκ Νομπιλό**, γεννημένος στις 27 Ιουλίου 1960 στην Καόρ (Λο), είναι ένας Γάλλος ποδοσφαιριστής και μετέπειτα προπονητής. Αυτ'ό τον καιρό εργάζεται ως ομοσπονδιακός προπονητής της Εθνικής Ελπίδων Αλγερίας.

Βιογραφία
---------

Στη διάρκεια του καλοκαιριού του 2007, αντικατέστησε τον Τιερί Υβενάρ στην θέση του προπονητή της ΑΚ Χάβρη, η οποία βρισκόταν τότε στην Λιγκ 2. Υπό την τεχνική του καθοδήγηση, η ομάδα της Χάβρης θα κυριαρχήσει στο πρωτάθλημα, κατακτώντας τον τίτλο του πρωταθλητή δύο αγωνιστικές πριν από το τέλος του και θα επιστρέψει έτσι στην Λιγκ 1. Ψηφίστηκε τότε ως Κορυφαίος Προπονητής της Χρονιάς στην Λιγκ 2 στη διάρκεια των Trophées UNFP, ενώ ανανέωσε το συμβόλαιό του με την ΧΑΚ για δύο επιπλέον σεζόν. Η επιστροφή στην Λιγκ 1 αποδείχτηκε τελικώς δύσκολη με τον Ζαν-Μαρκ Νομπιλό να πιστεύει πως «το μεγαλύτερο τμήμα της θα είναι γεμάτο άγχος και κρύο ιδρώτα. Εκτιμούμε πως θα περάσουμε το μεγαλύτερο μέρος του πρωταθλήματος μεταξύ της 15ης και της 20ής θέσης του βαθμολογικού πίνακα». Τελευταία στην βαθμολογική κατ'άταξη του πρωταθλήματος τον μήνα Δεκέμβριο η Χάβρη και αφού έχει μόλις υποστεί τέσσερεις ήττες σε πέντε αγώνες, ο Ζαν-Μαρκ Νομπιλό τοποθετείται στην θέση του αθλητικού διευθυντή της ομάδας της Νορμανδίας από τον πρόεδρο Ζαν-Πιέρ Λουβέλ, με τον παλιό προπονητή της Σοσό, Φρεντερίκ Χαντζ, να παίρνει την θέση του στην τεχνική ηγεσία.

Ο Ζαν-Μαρκ Νομπιλό διετέλεσε επίσης υπεύθυνος ακαδημιών στην ΑΚ Χάβρη, προπονητής στις ρεζέρβες της ΧΑΚ, της Ανζέ ΣΚΟ, καθώς και Τεχνικός Διευθυντής σε πολλές αφρικάνικες εθνικές ομάδες.

Τον Σεπτέμβριο του 2010, προσλήφτηκε στην θέση του προπονητή της ομάδας του Μπενίν, θέση από την οποία θα αποχωρήσει μόλις έναν μήνα αργότερα καθώς υπήρχαν καθυστερήσεις στην πληρωμή του. Τον Φεβρουάριο του 2011, προσλήφτηκε ως Τεχνικός Διευθυντής της ομάδας της Ακτής Ελεφανστοστού για δύο χρόνια από τον Ζακ Ανουμά (πρόεδρο της Ιβοριανής Ποδοσφαιρικής Ομοσπονδίας (FIF)).

Τον Οκτώβριο του 2011, μετά από την πλήρη αλλαγή του πολιτικού σκηνικού στην αφρικανική χώρα, ο νέος πρόεδρος της FIF, Ντιαλό, διέκοψε την συνεργασία μαζί του λόγω «διαφοράς φιλοσοφίας», κι αυτό παρά μια πειστικότατη εμφάνιση στην φάση των 16 του Παγκοσμίου Κυπέλλου U-17, που έλαβε χώρα στο Μεξικό, με τον προπονητή Γκουαμενέ.

Σύλλογοι
--------

### Παίκτης

* 1981-1982 :  Καστέ-αν-Ντορτ
* 1982-1987 :  ΣΚ Χαζεμπρούκ

### Προπονητής

* 1988-1991 :  ΟΣΣ Ταμπόν (Ρεουνιόν)
* 1991-1993 :  ΚΣ Σαιν-Ντενί (Ρεουνιόν)
* 1996-1999 :  ΑΚ Χάβρη (ρεζέρβες)
* 1999-2001 :  Μαυρίτιος
* 2001-2002 :  Αλ-Αΐν ΦΚ
* 2002-2004 :  Λίβανος
* 2004-2005 :  Ανζέ ΣΚΟ
* 2005-2010 :  ΑΚ Χάβρη
* Σεπτέμβριο 2010 - Οκτώβριο 2010 : Μπενίν
* Από τον Φεβρουάριο του 2011 : Τεχνικός Διευθυντής στην Ακτή Ελεφαντοστού
* Από τον Ιανουάριο του 2012 : Εθνική Αλγερίας, U-20, U-17 και U-19

Διακρίσεις
----------

* Φιναλίστ του UEMOA με το Μπενίν (Νοέμβριος 2010)
* Δευτεραθλητής Γαλλίας σε επίπεδο ρεζέρβων επαγγελματικών ομάδων (CFA) το 2010 (φιναλίστ απέναντι στην Ολιμπίκ Λυών στο Στάδιο Ζερλάν)
* Πρωταθλητής στην Λιγκ 2 το 2008 με την Χάβρη
* Καλύτερος προπονητής της Λιγκ 2 (Trophée UNFP) το 2008 με την Χάβρη

Σημειώσεις και παραπομπές
-------------------------

### Παραπομπές

1. ↑  Nobilo succèdera à Uvenard Αρχειοθετήθηκε 2013-07-01 at Archive.is, www2.lequipe.fr, *L'Equipe.fr*, 20 Μαΐου 2007
2. ↑  Revault : «Un sacre qui comptera» Αρχειοθετήθηκε 2013-07-01 at Archive.is, www2.lequipe.fr, *L'Equipe.fr*, 3 Μαΐου 2008
3. ↑  L. Blanc meilleur coach de L1 Αρχειοθετήθηκε 2013-07-01 at Archive.is, www2.lequipe.fr, *L'Equipe.fr*, 11 Μαΐου 2008
4. ↑  Jean-Marc Nobilo prolonge Αρχειοθετήθηκε 2013-07-01 at Archive.is, www2.lequipe.fr, *L'Equipe.fr*, 21 Απριλίου 2008
5. ↑  Nobilo : «Tout à prouver» Αρχειοθετήθηκε 2013-07-01 at Archive.is, Nasser Mabrouk, www2.lequipe.fr, *L'Equipe.fr*, 20 Ιουλίου 2008
6. ↑  Hantz officiellement nommé Αρχειοθετήθηκε 2013-07-01 at Archive.is, www2.lequipe.fr, *L'Equipe.fr*, 18 Δεκεμβρίου 2008

### Εξωτερικοί Σύνδεσμοι

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά του Ζαν-Μαρκ Νομπιλό